Συζήτηση:Δημοτικό Περιφερειακό Θέατρο Κομοτηνής

message: Καλησπέρα σας. Ανεβάζουμε αυτό το λήμμα, που τόσες μέρες δημιουργούμε στο Πρόχειρο, όχι γιατί θεωρούμε ότι είναι άρτιο, αλλά γιατί έχουμε κάποιες αμφιβολίες ως προς το αν χρειάζεται ένα πλήρες παραστασιολόγιο. Από τη μία πλευρά, θεωρούμε ότι είναι λογικό να υπάρχει, σε περίπτωση- ω μη γένοιτο- που εξαφανιστεί ο θεσμός των ΔΗ.ΠΕ.ΘΕ. Από την άλλη, ο πίνακας που επιλέξαμε είναι αρκετά χρονοβόρος και δεν θέλουμε να δημιουργηθεί χωρίς σκοπό- πολλώ δε μάλλον να διαγραφεί μετά από τόσο κόπο. Παρακαλούμε πολύ, δώστε μας τη γνώμη σας ως προς την μορφοποίηση του πίνακα, αλλά και ως την ύπαρξη ή μη του παραστασιολόγιου. Οι παραστάσεις που αναφέρονται είναι μόνο το 1/3, αφού το υλικό μας φτάνει μέχρι το 2015. Σας ευχαριστούμε εκ των προτέρων για την πολύτιμη βοήθειά σας. ΔΗ.ΠΕ.ΘΕ Κομοτηνής (συζήτηση) 11:24, 29 Ιουλίου 2015 (UTC)
Το υλικό που ανεβάσατε υπάρχει επακριβώς σε ιστοσελίδες με copyright--Kalogeropoulos (συζήτηση) 11:28, 29 Ιουλίου 2015 (UTC)
Ναι στη δική μας . Τα κείμενα των διαγωνισμών έχουν ως πηγή τον ίδιο τον φορέα υλοποίησης ή λειτουργίας (δηλαδή το ΔΗ.ΠΕ.ΘΕ, όπως αναφέρεται στη σελίδα 96), που σημαίνει πώς αφού η σελίδα μας υπάρχει από το 2011-12 και ο διαγωνισμός δημοσιεύτηκε το 2014, το κείμενο προϋπήρχε από εμάς! Τέλος, η υπερδιαύγεια  είναι μια μηχανή αναζήτησης για ελληνικά ανοικτά δημόσια δεδομένα και  προφανώς δεν κατέχει τα πνευματικά δικαιώματα των δεδομένων της, αλλά είναι ένας χώρος αποθήκευσης δημοσίων συμβάσεων και λοιπών δημοσίων εγγράφων για την εύκολη πρόσβαση τους από τον πολίτη. ΔΗ.ΠΕ.ΘΕ Κομοτηνής (συζήτηση) 12:10, 29 Ιουλίου 2015 (UTC)
Κανένα πρόβλημα ακολουθήστε τις οδηγίες για εισιτήριο OTRS--Kalogeropoulos (συζήτηση) 12:02, 29 Ιουλίου 2015 (UTC)
*Εισιτήριο OTRS για την υπερδιαύγεια;;;;;;;;; ΔΗ.ΠΕ.ΘΕ Κομοτηνής (συζήτηση) 12:07, 29 Ιουλίου 2015 (UTC)
*Ναι εισιτήριο OTRS πως ό,τι ανεβάζετε ανεβαίνει με πλήρη γνώση της αδείας της Βικιπαίδειας και της απεμπόλησης του σχετικού δικαιώματος copyright για το κείμενο που ανεβάζετε εδώ. Δεν είναι μόνο στο υπερδιαύγεια το κείμενο. --Kalogeropoulos (συζήτηση) 12:36, 29 Ιουλίου 2015 (UTC)
*Καλησπέρα σας, το κείμενο που αναφέρεται ότι έχει τα δικαιώματα η υπερδιαύγεια, είναι κείμενο προκήρυξης το οποίο προφανώς ανήκει στον Φορέα Υλοποίησης (ΔΗΠΕΘΕ ΚΟΜΟΤΗΝΗΣ) της προκήρυξης. Πως θεωρείται πηγή μία ιστοσελίδα που αναπαράγει δημόσια έγγραφα τα οποία μάλιστα αναφέρουν ρητά και τους συγγραφείς τους. Είναι σαν να λέμε ότι η google έχει δικαιώματα για ό,τι σελίδα βγάζει σαν αποτέλεσμα. Σε ποια άλλη σελίδα το έχετε βρει ώστε το ΔΗΠΕΘΕ ΚΟΜΟΤΗΝΗΣ άμα επιθυμεί να κινηθεί εναντίον της; Surveyor76 (συζήτηση) 12:56, 29 Ιουλίου 2015 (UTC)
Πού ακριβώς λέω κάτι τέτοιο; Λέω ότι βρέθηκε μεταξύ άλλων και εκεί. Οι σέλιδες σας αν και βγαίνουν στα αποτελέσματα αναζήτησης με επακριβώς copy paste κείμενο είναι down. Είτε ανήκει στον φορέα υλοποίησης είτε όχι το παρόν κείμενο έχει πνευματικά δικαιώματα αυτό το καταλαβαίνετε; Είτε είναι δικά σας είτε όχι η Βικιπαίδεια χρειάζεται εισιτήριο OTRS για να υπάρχει το κείμενο στη βάση δεδομένων της. Διαβάστε παρακαλώ προσεκτικά τα περί πνευματικών δικαιωμάτων και πράξτε το αυτονόητο, ζητήστε εισιτήριο OTRS, εκτός αν δεν μπορείτε. --Kalogeropoulos (συζήτηση) 16:07, 29 Ιουλίου 2015 (UTC)

message: Αγαπητοί Χρήστες, θα θέλαμε την γνώμη σας για την ύπαρξη παραστασιολογίου. Το παρόν κείμενο-πίνακας είναι ένα μικρό μέρος των παραστάσεων που έχει ανεβάσει το ΔΗ.ΠΕ.ΘΕ. Πιστεύουμε πως είναι χρήσιμο και εγκυκλοπαιδικό ένα τέτοιου είδους υλικό, παρόλα αυτά αναρωτιόμαστε για το ποια θα πρέπει να είναι η δομή του, ώστε να είναι ευανάγνωστο και να μην "φορτώνει" το λήμμα με πολλές πληροφορίες. Έχετε κάποια πρόταση για το παρόν παραστασιολόγιο; Σας ευχαριστούμε εκ των προτέρων. ΔΗ.ΠΕ.ΘΕ Κομοτηνής (συζήτηση) 12:24, 19 Αυγούστου 2015 (UTC)
Προσωπικά δεν είμαι υπερ της παραμονής πίνακα με όλες τις παραστάσεις του ΔΗΠΕΘΕ. Αντιλαμβάνομαι ότι είναι λογικό να γίνεται κάποια αναφορά στους σκηνοθέτες με τους οποίους συνεργάστηκε το ΔΗΠΕΘΕ ή σε κάποιες παραστάσεις που διαδραμάτισαν σημαντικό ρόλο στην εξέλιξη του ΔΗΠΕΘΕ αλλά ένας πίνακας με όλες τις παραστάσεις δεν νομίζω ότι έχει μεγάλη σημασία. Αν πάντως παραμείνει, ο πίνακας από άποψη πληροφοριών είναι επαρκής.--Diu (συζήτηση) 12:44, 19 Αυγούστου 2015 (UTC)
thread_title:  ΠΑΡΑΣΤΑΣΙΟΛΟΓΙΟ